Што се сјаше
ŠTO SE SJAŠE

Što se sjaše preko Risna grada? 
Al je sunce, al je jasan mjesec? 
Al je saja među terzijama? 
Al je zlato među zlatarima? 
Al je đerđev među veziljama? 
Al jabuka od suvoga zlata? 
Il su ono dva kamena draga? 
Nit je sunce, nit je jasan mjesec, 
nit je saja među terzijama, 
nit je zlato među zlatarima, 
nit je đerđev među veziljama, 
nit su ono dva kamena draga, 
neg je snaha među đeverima. 
Koliko je divna i lijepa, 
čelo joj je visoka planina, 
u licu je bjela i rumena, 
izdaleka dvoru svjetlost dava.

Risan – grad u Boko Kotorskoj 
saja – crvena vunena tkanina 
terzija - krojač

Љубавне песме
Народне песме
Лирске песме
Српска народна поезија